جمهور باشقانی رجب طیب اردوغان ایله آوروپا کمیسیونونون صدری اورزولا فن‌در‌لاین آراسیندا آنلاین گؤروش کئچیریلیب.
بو باره‌ده جمهور باشقانلیغی مطبوعات خیدمتی معلومات وئریب. معلوماتا  گؤره، 40 دقیقه داوام ائد‌ن گؤروش‌ده تورکیه-آوروپا بیرلیگی علاقه‌لری و بولگه سل مسئله‌لر موذاکیره اولونوب.
جمهور باشقانی رجب طیب اردوغان گؤروش زامانی بیلدیریب کی، دوغو آغ دنیزی مسئله‌سینین تملینده یونانیستانین و قیبریس روم ایجماسینین ماکسیمالیست ادعالارلا تورکیه-‌نین و قیبریس تورک توپلومونون حاقلارینی سایماق ایسته‌مه‌مه‌سی دایانیر.
پروبلئملرین حلی اوچون هر زامان دیالوق طرفداری اولان تورکیه-‌نین یونانیستان ایله گؤروشلره حاضیر اولدوغونو ایفاده ائد‌ن پرزیدنت اردوغان دیپلماسی یولو ایله الده ائدیلن فرصتین یونانیستان طرفیندن ده دیرلندیریلمه‌سینین واجیب لیگینی وورغولاییب..
جمهور باشقانی قئید ائدیب کی، تورکیه-آوروپا بیرلیگی آراسیندا آنلاشمانین یئنی‌لنمه‌سی، گؤمروک بیرلیینین یئنی‌دن گوند‌مه گتیریلمه‌سی و ویزالارین سادته لشدیریلمه‌سی ایستیقامتینده آتیلاجاق آددیملار علاقه‌لرین اینکیشافینا زمین یاراداجاق.
جمهور باشقانی رجب طیب اردوغان قاچقینلار مسئله‌سینده عدالت‌لی و مسئولیت‌لی اولماغین واجیب لیگینی ده دیله گتیریب.
